Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 2005. évi XCV. törvény (a továb biak ban: Gytv.) 1. § 4–5. pontja helyébe a következõ rendelkezés lép:
Paragraph Index: 505

(1) A Gytv. 32. § (4) bekezdésének a) pontja helyébe az alábbi rendelkezés lép: [Felhatalmazást kap a Kormány, hogy] „a) kábítószernek, illetve pszichotróp anyagnak minõsülõ gyógyszer gyártásának, forgalomba hozatalának, forgalmazásának és e gyógyszerekkel folytatott nagykereskedelmi tevékenységnek, a Magyar Köztársaság területére történõ behozatalának, kivitelének, valamint tudományos célra történõ beszerzésének és felhasználásának részletes feltételeit, az e tevékenységre jogosító engedély kiadásának rendjét, az engedéllyel rendelkezõkrõl vezetett nyilvántartás személyes adatot nem tartalmazó adattartalmát, valamint a nyilvántartás vezetésére vonatkozó részletes eljárási szabályokat, továbbá a tevékenységre jogszabályban vagy hatósági határozatban elõírt kötelezettségek be nem tartása esetén alkalmazandó jogkövetkezményeket;” [rendeletben szabályozza.]

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes